สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 27 มี.ค.60
28 มี.ค. 2560

ดัชนีดาวโจนส์ตลาดหุ้นนิวยอร์กปิดลบ เมื่อคืนนี้ (27 มี.ค.) เนื่องจากนักลงทุนไม่มั่นใจต่อนโยบายกระตุ้นเศรษฐกิจของประธานาธิบดีโดนัลด์ ทรัมป์ หลังจากที่เขาไม่สามารถผลักดันร่างกฎหมายประกันสุขภาพ “อเมริกันเฮลธ์แคร์” ให้ผ่านความเห็นชอบจากสภาผู้แทนราษฎรสหรัฐได้ ขณะที่นักลงทุนจับตาการกล่าวสุนทรพจน์ของนางเจเน็ต เยลเลน ประธานธนาคารกลางสหรัฐ (เฟด) ในวันนี้ เพื่อหาสัญญาณที่ชัดเจนเกี่ยวกับการปรับขึ้นอัตราดอกเบี้ยครั้งต่อไปในปีนี้
ดัชนีเฉลี่ยอุตสาหกรรมดาวโจนส์ปิดที่ 20,550.98 จุด ลดลง 45.74 จุด หรือ -0.22% ดัชนี NASDAQ ปิดที่  5,840.37 จุด เพิ่มขึ้น 11.63 จุด หรือ +0.20% และดัชนี S&amp;P500 ปิดที่ 2,341.59 จุด ลดลง 2.39 จุด หรือ -0.10%
 
ตลาดหุ้นยุโรปปิดลบ เมื่อคืนนี้ (27 มี.ค.) หลังจากประธานาธิบดีโดนัลด์ ทรัมป์ ไม่สามารถผลักดันร่างกฎหมายประกันสุขภาพ “อเมริกันเฮลธ์แคร์” ให้ผ่านสภาผู้แทนราษฎรได้ ซึ่งส่งผลให้นักลงทุนไม่มั่นใจว่า รัฐบาลสหรัฐภายใต้การนำของปธน.ทรัมป์จะสามารถผลักดันมาตรการกระตุ้นเศรษฐกิจให้มีผลบังคับใช้ได้หรือไม่
ดัชนี Stoxx Europe 600 ปรับตัวลง 0.4% ปิดที่ 375.01 จุด
ดัชนี CAC-40 ตลาดหุ้นฝรั่งเศสปิดที่ 5,017.43 จุด ลดลง 3.47 จุด หรือ -0.07% ดัชนี DAX ตลาดหุ้นเยอรมันปิดที่ 11,996.07 จุด ลดลง 68.20 จุด หรือ -0.57% และดัชนี FTSE 100 ตลาดหุ้นลอนดอนปิดที่ 7,293.50 จุด ลดลง 43.32 จุด หรือ -0.59%
 
ตลาดหุ้นลอนดอนปิดร่วงลงแตะระดับต่ำสุดในรอบ 1 เดือน เมื่อคืนนี้ (27 มี.ค.) หลังจากประธานาธิบดีโดนัลด์ ทรัมป์ ไม่สามารถผลักดันร่างกฎหมายประกันสุขภาพ “อเมริกันเฮลธ์แคร์” ให้ผ่านสภาผู้แทนราษฎรได้ ซึ่งส่งผลให้นักลงทุนไม่มั่นใจว่า รัฐบาลสหรัฐภายใต้การนำของปธน.ทรัมป์จะสามารถผลักดันมาตรการกระตุ้นเศรษฐกิจให้มีผลบังคับใช้ได้หรือไม่
ดัชนี FTSE 100 ตลาดหุ้นลอนดอนปิดที่ 7,293.50 จุด ลดลง 43.32 จุด หรือ -0.59%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับลง เมื่อคืนนี้ (27 มี.ค.) เนื่องจากนักลงทุนไม่มั่นใจว่ากลุ่มประเทศผู้ผลิตน้ำมันจะสามารถบรรลุข้อตกลงขยายเวลาการปรับลดกำลังการผลิตเกินกว่าเดือนมิ.ย.ได้หรือไม่ นอกจากนี้ ตลาดยังได้รับแรงกดดันหลังจากรายงานที่ว่า แท่นขุดเจาะน้ำมันที่ใช้งานในสหรัฐปรับตัวเพิ่มขึ้นเป็นสัปดาห์ที่ 9 ติดต่อกัน
สัญญาน้ำมันดิบ WTI ส่งมอบเดือนพ.ค. ลดลง 24 เซนต์ หรือ 0.5% ปิดที่ 47.73 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ค. ลดลง 5 เซนต์ หรือ 0.1% ปิดที่ 50.75 ดอลลาร์/บาร์เรล
 
สัญญาทองคำตลาดนิวยอร์กปิดปรับตัวขึ้น เมื่อคืนนี้ (27 มี.ค.) เนื่องจากความวิตกกังวลเกี่ยวกับความล้มเหลวในการผลักดันร่างกฎหมายประกันสุขภาพของประธานาธิบดีโดนัลด์ ทรัมป์ แห่งสหรัฐ ได้ส่งผลให้นักลงทุนเข้าซื้อทองคำซึ่งเป็นสินทรัพย์ที่ปลอดภัย นอกจากนี้ การอ่อนค่าของสกุลเงินดอลลาร์ยังได้กระตุ้นให้มีแรงซื้อเข้าสู่ตลาดทองคำเช่นกัน
สัญญาทองคำตลาด COMEX (Commodity Exchange) ส่งมอบเดือนเม.ย.เพิ่มขึ้น 7.2 ดอลลาร์ หรือ 0.58% ปิดที่ระดับ 1,255.70 ดอลลาร์/ออนซ์
สัญญาโลหะเงินส่งมอบเดือนพ.ค.เพิ่มขึ้น 36 เซนต์ หรือ 2.03% ปิดที่ 18.108 ดอลลาร์/ออนซ์
สัญญาพลาตินัมส่งมอบเดือนเม.ย.เพิ่มขึ้น 1.1 ดอลลาร์ หรือ 0.11% ปิดที่ 969.00 ดอลลาร์/ออนซ์
สัญญาพัลลาเดียมส่งมอบเดือนมิ.ย.ร่วงลง 18.90 ดอลลาร์ หรือ 2.3% ปิดที่ 794.45 ดอลลาร์/ออนซ์
 
สกุลเงินดอลลาร์สหรัฐอ่อนค่าลง เมื่อเทียบสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (27 มี.ค.) หลังจากประธานาธิบดีโดนัลด์ ทรัมป์ ไม่สามารถผลักดันร่างกฎหมายประกันสุขภาพ “อเมริกันเฮลธ์แคร์” ให้ผ่านสภาผู้แทนราษฎรสหรัฐได้ ซึ่งความล้มเหลวดังกล่าวส่งผลให้นักลงทุนไม่มั่นใจว่าปธน.ทรัมป์จะสามารถผลักดันมาตรการกระตุ้นเศรษฐกิจให้มีผลบังคับใช้ได้หรือไม่
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 110.47 เยน จากระดับ 111.11 เยน และอ่อนค่าลงเมื่อเทียบกับฟรังก์สวิส ที่ระดับ 0.9846 ฟรังก์ จากระดับ 0.9930 ฟรังก์
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.0873 ดอลลาร์ จากระดับ 1.0781 ดอลลาร์ ขณะที่เงินปอนด์แข็งค่าขึ้นแตะระดับ 1.2572 ดอลลาร์ จากระดับ 1.2512 ดอลลาร์ และดอลลาร์ออสเตรเลียอ่อนค่าลงเล็กน้อย สู่ระดับ 0.7616 ดอลลาร์สหรัฐ จากระดับ 0.7630 ดอลลาร์สหรัฐ